Irlannin presidentti

Irlannin presidentti (, ) on vuodesta 1938 lähtien ollut Irlannin valtionpäämies. Irlannin presidentiksi on useimmiten valittu Fianna Fáilin ehdokas. Nykyinen presidentti on sitoutumaton Catherine Connolly.

Irlannin presidentin hallituskausi kestää seitsemän vuotta, ja hänet voidaan valita uudestaan vain kerran. Presidentin valta ei ole käytännössä kovin suuri, mutta hän voi esimerkiksi joissain tapauksissa alistaa Seanad Éireannin viivyttämän lakiesityksen kansanäänestykseen.

Irlannin perustuslain mukaan presidentiksi valittavan henkilön tulee täyttää seuraavat ehdot:

 Irlannin kansalainen 
 vähintään 35-vuotias
 jokin seuraavista on nimennyt hänet ehdokkaaksi:
 vähintään 20 Oireachtasin edustajaa
 vähintään neljä kunnanvaltuustoa
 istuva tai entinen presidentti (vain nimittäessään itse itsensä)

Perustuslaki ei määrittele presidenttiä valtionpäämieheksi, mutta hänellä on selvä seremoniallisen valtionpäämiehen rooli. Hän on puolustusvoimien nimellinen ylipäällikkö ja nimittää korkeat virkamiehet esityksen perusteella. Hän allekirjoittaa uudet lait. Hänellä on oikeus viedä lakiesitys korkeimman oikeuden tarkasteltavaksi, jos on epäiltävissä että se ei ole perustuslain mukainen.

Vuonna 2018 presidentin vuosipalkka oli 249 014 euroa.

Luettelo
JärjestysPääministeri<small>(Syntynyt–Kuollut) Virka-aikaPuolue1.60pxDouglas Hyde<small>(1860–1949)25. kesäkuuta 1938  ―   24. kesäkuuta 1945sitoutumaton2.60pxSeán T. O'Kelly<small>(1882–1966)25. kesäkuuta 1945 ―  24. kesäkuuta 1959Fianna Fáil3.60pxÉamon de Valera<small>(1882–1975)25. kesäkuuta 1959  ―   24. kesäkuuta 19734.60pxErskine H. Childers<small>(1905–1974)25. kesäkuuta 1973 ―  17. marraskuuta 19745.60pxCearbhall Ó Dálaigh<small>(1911–1978)19. joulukuuta 1974 ―  22. lokakuuta 1976sitoutumaton6.60pxPatrick Hillery<small>(1923–2008)3. joulukuuta 1976 ―  2. joulukuuta 1990Fianna Fáil7.60pxMary Robinson<small>(1944–)3. joulukuuta 1990 ―  12. syyskuuta 1997Työväenpuolue8.60pxMary McAleese<small>(1951–)11. marraskuuta  1997 ―  10. marraskuuta  2011Fianna Fáil9.60pxMichael D. Higgins<small>(1941–)11. marraskuuta  2011  ―  11. marraskuuta 2025Työväenpuolue10.60pxCatherine Connolly<small>(1957–)11. marraskuuta 2025–Sitoutumaton

 Lähteet 

Luokka:Luettelot presidenteistä
*